अनवर ख़ान

उनके घर का मेन गेट अंदर से बंद है और पुलिसकर्मी गेट के अंदर बनाए गए बंकर में बंदूक ताने खड़े हैं. 

छह दिन पहले ख़ान के घर पर चरमपंथी हमला हुआ. हमले में उनका एक सुरक्षाकर्मी मारा गया. ख़ान सुरक्षित हैं क्योंकि वो हमले के समय घटनास्थल पर मौजूद नहीं थे. लेकिन उस दिन के बाद से अब तक उनके बच्चे स्कूल नहीं जा पाए हैं. 

अनवर ख़ान कहते हैं, "हम बीते छह दिनों से बच्चों को स्कूल नहीं भेज सके हैं.  एक डर सा बैठ गया है घरवालों में. वो जोखिम नहीं उठाना चाह रहे. जब इस तरह की घटना होती है, तो डर लाज़मी है."

पुलिस ने इस हमले के लिए चरमपंथी संगठन लश्कर-ए-तैयबा को ज़िम्मेदार ठहराया है. 

समाप्त

न गाड़ी पर बीजेपी का झंडा, न मकान पर

अनवर ख़ान बीजेपी की कार्यकारिणी के सदस्य होने के साथ-साथ लेह और कुपवाड़ा में पार्टी के इंचार्ज भी हैं.  

बीते आठ वर्षों में अनवर ख़ान पर यह तीसरा हमला था. वर्ष 2015 में भी उन पर एक हमला हुआ था, जिसमें एक पुलिसकर्मी घायल हो गया था. उन्होंने घटनास्थल से भागकर अपनी जान बचाई थी. 

अनवर ख़ान कहते हैं कि सुरक्षा चिंताओं के कारण वो पार्टी के काम से जगहों का दौरा करने... अधिकतम 4000 वर्णों के लिए लेख जारी रखें:
से बचते हैं. 

वो बताते हैं, "मैं भीड़-भाड़ वाली जगहों से दूर ही रहता हूं. जुमे की नमाज़ पढ़ने मस्जिद नहीं जाता हूँ. शादियों में भी नहीं जाता हूं. आपको अपनी सुरक्षा का ख़याल रखना पड़ता  है."  

ख़ान की गाड़ी और मकान पर बीजेपी का कोई झंडा लगा नहीं है और न ही पार्टी के किसी बड़े नेता की कोई तस्वीर हमें नज़र आई. 

वो कहते हैं, "दरअसल, आजकल चेकिंग और रिपोर्ट लिखने के लिए यहाँ विभिन्न विभागों के लोग आ रहे हैं, जिसकी वजह से हमने फ़िलहाल झंडा उतार दिया है."

यह भी पढ़ें: कश्मीर: पाकिस्तान से लौटे नौजवानों के लिए पुनर्वास नीति कितनी कारगर?

अनवर ख़ान के दरवाज़े पर लगी गोलियों के निशान

बीजेपी के नेताओं को ख़तरा

अनवर खान कहते हैं कि घाटी में बीजेपी की लोकप्रियता बढ़ रही है और अब कश्मीर में कई पंचायतों में पार्टी के पंच हैं. डीडीसी और बीडीसी चुनावों में भी पार्टी के कार्यकर्ता जीते हैं.

लेकिन बीजेपी के कार्यकर्ता चरमपंथियों के निशाने पर क्यों हैं? क्या इसके पीछे आर्टिकल 370 को हटाना कोई वजह है?

ख़ान बताते हैं, "यह भी हो सकता है. चरमपंथी भी नहीं चाहते थे कि आर्टिकल 370 हटे. आर्टिकल हटने के बाद हमारे लोगों के लिए ख़तरा और भी बढ़ गया है."

श्रीनगर का बीजेपी दफ़्तर

बीजेपी के श्रीनगर के दफ्तरों में पसरा सन्नाटा 

श्रीनगर के जवाहर नगर स्थित बीजेपी के दोनों पार्टी दफ्तरों में सन्नाटा है. दोनों ही दफ्तरों पर पार्टी का कोई भी झंडा नहीं दिखा. 

हमने पार्टी के एक नेता से जवाहर नगर वाले दफ्तर में मिलने की इच्छा जताई तो जवाब आया कि उन्हें दफ़्तर न जाने की सलाह दी गई है. 

वर्ष 2019 में दक्षिणी कश्मीर के अनंतनाग में बीजेपी के स्थानीय कार्यकर्ता  गुल मोहम्मद मीर उर्फ़ अटल जी की गोली मार कर हत्या कर दी गई थी. 

उनके दोनों बेटे अब भी पार्टी के साथ हैं. उनके छोटे बेटे शकील अहमद श्रीनगर पार्टी दफ़्तर में काम करते हैं. 

शकील कहते हैं, "अगर मेरे पिता को सुरक्षा मुहैया की जाती, तो वे बच जाते. हमने पुलिस अधिकारियों तक ये बात पहुंचाई थी, लेकिन उन्होंने हमारी बात नहीं सुनी. पिता की हत्या के बाद पार्टी  ने ये मुद्दा उठाया था, लेकिन कोई नतीजा नहीं निकला."

मुश्ताक़ नौराबादी (48) कश्मीर में बीजेपी के पुराने नेता हैं. मुश्ताक़ ने उस समय बीजेपी के साथ अपना रिश्ता जोड़ा था, जब वो 22 वर्ष के थे. 

मुश्ताक़ कहते हैं कि कश्मीर में बीजेपी के लोगों...